- Hindi News
- National
- मुंडखर स्कूल की रुचिका दुिनया भर में सेकंड, फ्यूचर लर्न इंस्पायर अवार्ड मिलेगा
मुंडखर स्कूल की रुचिका दुिनया भर में सेकंड, फ्यूचर लर्न इंस्पायर अवार्ड मिलेगा
जिलेके मुंडखर स्थित सीसे स्कूल की 11वीं का छात्रा रुचिका शर्मा ने दुनिया भर में दूसरा स्थान पाया है। आईसीटी (इंफॉर्मेशन एंड कम्युनिकेशन टेक्नोलॉजी) के क्षेत्र में इस प्रतियोगिता में मिस्र के मुस्तफा ने पहला स्थान पाया है। बीते रोज ही स्कूल प्रबंधन को लंदन की संस्था फ्यूचर लर्न की ओर से उसकी कामयाबी की सूचना उपलब्ध हुई है। बीते अक्टूबर माह में संस्था की ओर से ऑनलाइन आईसीटी प्रोजेक्ट शिक्षा से संबंधित प्रश्नावली की प्रतियोगिता में इस छात्रा ने भाग लिया था। इसमें विकसित एवं विकासशील देशों के 3 हजार बच्चों ने अंतरराष्ट्रीय प्रतियोगिता में भाग लिया था। इसमें रुचिका शर्मा दूसरे स्थान पर रही है।
संस्था से बीते रोज ही मिली सूचना: गौतम
राष्ट्रीयटीचर अवार्ड से सम्मानित एवं स्कूल के बॉयाेलाजी प्रवक्ता नवीन गौतम ने बताया कि बीते रोज ही रुचिका की कामयाबी की सूचना संस्था की ओर से स्कूल को मिली है। रुचिका बेहद होनहार है। स्कूल में आईसीटी लैब के माध्यम से स्टूडेंटस को आगे बढ़ने के लिए अाधुनिक जानकारियां दी जा रही हैं।
इन्हें दिया कामयाबी का श्रेय: रुचिकाशर्मा ने अपनी कामयाबी का सारा श्रेय टीचर नवीन गौतम माता-पिता स्कूल प्रबंधन को दिया है। उसके पिता राजेश शर्मा टीचर हैं। माता निशा शर्मा ने भी बेटी की कामयाबी पर खुशी जताई है।
प्रतियोगिता में मात्र पांच स्टूडेंट्स का हुआ था चयन
संस्थाकी ओर से जारी स्कूल को जानकारी के मुताबिक अंतिम दौर के लिए 5 बच्चों को चुना गया था। इमें मिस्र के मुस्तफा, भारत की रुचिका शर्मा, साउथ सूडान की टेकला, इंगलैंड से रॉबी और हताई से क्रिस्लेन शामिल हैं। अब रूचिका को इस वार्षिक पुरस्कार के तहत फ्यूचर लर्न इंस्पायर अवार्ड से सम्मानित किया जाएगा। इसमें एक्सलेंस अचीवमेंट सर्टिफिकेट के साथ आधुनिक शिक्षा संबंधित एजुकेशन मेटीरियल भी शामिल होगा। संस्था के सीइओ सीमेन नेलसन की ओर से जारी सूचना के तहत जो फ्यूचर लर्न मेटीरियल मिलेगा उसका लाभ स्कूल के अन्य स्टूडेंटस को भी मिलेगा।
बच्चों को समय-समय पर दिया जा रहा मंच
शिक्षाउपनिदेशक उच्चतर सोमदत्त सांख्यान ने भी स्कूल की इस छात्रा द्वारा कामयाबी पाने पर खुशी जताई है। उनका कहना है कि सरकारी स्कूलों में भी बेहतर शिक्षा दी जा रही है बच्चों को समय-समय पर मंच भी प्रदान किए जा रहे हैं, ताकि वह अपनी प्रतिभा दिखा सकें। बच्चाें को सभी प्रतियोगिताओं में भाग लेने के लिए टीचरों की ओर से प्रेरित किया जाता है, ताकि वे राष्ट्रीय स्तर तक अपनी प्रतिभा को दिखा सकें।
आईसीटी के क्षेत्र में पाई कामयाबी, मिस्र के मुस्तफा रहे फर्स्ट
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva